Vroue Landbouvereniging van Kaapland | Uitstappie na Spice Route en Fairview
Home>News >Kuilsrivier Tak >Uitstappie na Spice Route en Fairview
Posted by Natania Schmidt in Kuilsrivier Tak, News 26 Sep 2013
Kuilsrivier het op Woensdag, 25 September ’13, op ‘n uitstappie gegaan na Spiceroute (voorheen Sydelberg) en Fairview, buite die Paarl.Gelukkig het dit nie gereën nie en kon ons heerlik rondstap.
Heel eerste het ons die glasblasery besoek en kon ons sien hoe van die pragtige glasskeppings gemaak word, van reuse bakke, lampskerms, ornamente, en parfuumbottels tot glas vissies, voëltjies en slakke.
Gerda v.d. Westhuysen, Susan Olivier en Annemarie v. Schalkwyk bewonder die pragtige glasware
Daarna het ons koffie en warm sjokolade met heerlike sjokolade eetgoed gaan geniiet by die sjokolade en koffiewinkel.
LNR Susan Olivier, Gerda v.d. Westhuysen, Elmine Möller, Annemarie v. Schalkwyk, Whileen Galvin, Maude Joubert en Ria Crause
Van die dames het daarna na Fairview, net langs die Spiceroute, gegaan. Ons het ons verkyk aan die bokke wat teen die boktoring opklim en heerlike kaas by hulle deli gekoop. Annemarie, Gerda, Susan en Ria kyk na die veelkleurige Koivisse by die ingang van Fairview se deli.
‘n Bokram met reuse horings klim teen sy boktoringkasteel uit
Dit was ‘n heerlike oggend met ‘n pragtige uitsig op ons berge.